ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660011338 

ขอให้แก้ไขปัญหาเสียงดังรบกวนจากการเปิดเพลงและเสียงดังรบกวนจากการซ่อมรถ บริเวณอู่ซ่อมรถ (ไม่ทราบชื่อ) ซอยเจริญราษฎร์ 5 แยก 4-2 (ซอยอยู่ดี 16) แขวงบางโคล่ เขตบางคอแหลม กรุงเทพมหานคร จุดสังเกต อู่ซ่อมรถดังกล่าวจะอยู่บริเวณปากซอยเจริญราษฎร์ 5 แยก 4-2 (ซอยอยู่ดี 16) ลักษณะเป็นตึกแถว 3 - 4 ชั้น เนื่องจากอู่ซ่อมรถดังกล่าวเป็นของบุคคลเพศชาย (ไม่ทราบชื่อ-นามสกุลและรูปพรรณสัณฐาน) ซึ่งจะเปิดเพลงเสียงดังรบกวนและซ่อมรถเสียงดังรบกวน เป็นประจำทุกวัน (ไม่สามารถระบุเวลาที่ชัดเจนได้) อีกทั้งหากประชาชนในพื้นที่มีการแจ้งเรื่องไปที่หน่วยงานที่รับผิดชอบ อู่ซ่อมรถดังกล่าวก็จะไม่มีเสียงดัง และจะกลับมาเสียงดังรบกวนเช่นเดิม ในวันที่ 18 กันยายน 2565 ในช่วงเวลาประมาณ 09.00 น. และผู้ร้องทราบมาว่าบริเวณดังกล่าวไม่สามารถเปิดอู่ซ่อมรถได้  จึงประสงค์ให้มีการตรวจสอบการเปิดกิจการอู่ซ่อมรถฯ เบื้องต้นเคยแจ้งเรื่องไปยังหมายเลขสายด่วน 191 สำนักงานตำรวจแห่งชาติแล้ว เบื้องต้นกรุงเทพมหานคร ได้แจ้งผลการดำเนินการโดยเจ้าหน้าที่พื้นที่แขวงบางโคล่ ได้ตรวจสอบข้อเท็จจริงเมื่อวันที่ 20 กันยายน 2565 ณ บริเวณปากซอยเจริญราษฎร์ 5 แยก 4-2 พบร้านซ่อมรถชื่ออู่ช่างชัย พระรามสาม ตั้งอยู่อาคารเลขที่ 424/20 ซอยเจริญราษฎร์ 5 แยก 4-2 (ซอยอยู่ดี 16) แขวงบางโคล่ เขตบางคอแหลม ขณะตรวจสอบพบเจ้าของร้านซ่อมรถยนต์หรืออุปกรณ์ที่เป็นส่วนประกอบของยานยนต์และมีการเปิดเพลงผ่านเครื่องขยายเสียง แต่ถ้าหากมีการเปิดเพลงเสียงดังเกินไปอาจส่งผลกระทบและสร้างความเดือดร้อนแก่ผู้พักอาศัยบริเวณใกล้เคียงได้ เจ้าหน้าที่จึงได้ออกแบบตรวจแนะนำของเจ้าพนักงานตามพระราชบัญญัติการสาธารณสุข พ.ศ.2535 เล่มที่ 1 เลขที่ 29 ให้ท่านดำเนินการยื่นขอใบอนุญาตประกอบกิจการจากเจ้าพนักงานท้องถิ่น ให้ระมัดระวังการประกอบกิจการซ่อมรถและควบคุมระดับเสียงในการเปิดเพลงให้อยู่ระดับที่เหมาะสม มิให้ส่งเสียงดังรบกวนผู้พักอาศัยบริเวณใกล้เคียง และห้ามกระทำการใดๆที่ก่อให้เกิดเสียงดังและสร้างความเดือดร้อนรำคาญแก่ผู้พักอาศัยบริเวณดังกล่าว แต่ผู้ร้องแจ้งว่าวันที่ 22 มกราคม 2566 เวลาประมาณ 09.00 น. ยังพบเห็นว่ามีการเปิดเพลงและซ่อมรถส่งเสียงดังรบกวนเป็นอย่างมาก เป็นประจำทุกวันอยู่เช่นเดิม ทำให้ผู้ร้องและประชาชนในพื้นที่ได้รับการพักผ่อนไม่เพียงพอ จึงมีความประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าว โดยการปิดเพลง เพื่อบรรเทาความเดือดร้อนให้แก่ประชาชนในพื้นที่ต่อไป ครั้งล่าสุดกรุงเทพมหานคร ได้แจ้งให้ทราบตามเลขที่รับแจ้ง Traffy Fondue (PLLZD4) โดยเจ้าหน้าที่ฝ่ายสิ่งแวดล้อมและสุขาภิบาล ได้ตรวจสอบข้อเท็จจริงเมื่อวันที่ 24 มกราคม 2566 ณ ร้านซ่อมรถอาคารเลขที่ 424/20 ซอยเจริญราษฎร์ 5 แยก 4-2 แขวงบางโคล่เขตบางคอแหลม กรุงเทพมหานคร ขณะตรวจสอบพบมีการเปิดเพลงผ่านเครื่องขยายเสียงโดยเปิดอยู่ภายในบริเวณที่พักอาศัย ซึ่งระดับเสียงไม่ดังจนอาจส่งผลกระทบต่อผู้พักอาศัยบริเวณใกล้เคียง อย่างไรก็ตาม เพื่อป้องกันการเกิดเหตุเดือดร้อนรำคาญ จึงได้กำชับให้ควบคุมและลดเสียงเพลงจากการเปิดเพลงผ่านเครื่องขยายเสียง และให้ระมัดระวังการซ่อมรถมิให้เสียงดัง ส่งผลกระทบและสร้างความเดือดร้อนแก่ผู้พักอาศัยบริเวณใกล้เคียง ประกอบกับผู้ร้องแจ้งว่า หลังจากที่หน่วยงานที่รับผิดชอบลงพื้นที่ตรวจสอบข้อเท็จจริง อู่ซ่อมรถดังกล่าวก็จะไม่มีเสียงดัง แต่ปัจจุบันวันที่ 19 มีนาคม 2566 ช่วงเวลาประมาณ 09.00 น. อู่ซ่อมรถดังกล่าวกลับมาเสียงดังรบกวนเช่นเดิม ทำให้ผู้ร้องยังคงได้รับความเดือดร้อนจากการเปิดเพลงส่งเสียงดังเหมือนเช่นเดิม


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata